Se împlinesc 47 de ani de la cutremurul din 4 martie, 1977, ce a avut loc în Vrancea, la o adâncime de 100 de kilometri.
Unda de șoc s-a simțit în toată Europa de Sud-Est și a ajuns până în Rusia, la Moscova și Sankt Petersburg. Seismul s-a produs la ora 21:21, într-o zi de vineri, și a avut durata de 56 de secunde.
Printre personalitățile care și-au pierdut viața atunci se numără actorul Toma Caragiu, regizorul Alexandru Bocăneț , cânăreața de muzică populară, Filofteia Lăcătușu, pianistul Tudor Dumitrescu sau cântăreața Doina Badea.
Pe teritoriul României s-a instituit imediat starea de necesitate, peste 30.000 de pompieri şi militari fiind mobilizaţi pentru operațiunile de salvare…
Astăzi se împlinesc 47 de ani de la cutremurul din 1977. Câți români și-au pierdut viața în acea zi tragică…Care asu fost cele mai puternice cutremure din România
La nivel naţional 1.578 de persoane şi-au pierdut viaţa (1.424 în Bucureşti) şi 11.321 de persoane au fost rănite (7.598 în Bucureşti), iar un număr de 32 de clădiri (de înălţime mare sau medie) s-au prăbuşit în Capitală.
32.900 de locuinţe au fost grav avariate la nivel naţional, iar aproximativ 200.000 de oameni au fost afectaţi…
Seismele care au afectat cel mai tare, România
Cel mai puternic seism din istoria României s-a produs în 1802, în zona Vrancea, la o adâncime de 160 de kilometri, fiind denumit "Cutremurul cel Mare".
El s-a produs în ziua Sfintei Parascheva, mișcarea tectonică fiind resimțit de la Moscova și Sankt Petersburg până în Constantinopol (Istanbul) și Insula Itaka.
Un cutremur cu magnitudinea 7,1 a avut loc în România pe 31 august 1986. Opt persoane și-au pierdut viața în urma seisemului, alte date raprortând un bilanț de 150 de morți.
La data de 10 noiembrie, 1940, avusese loc un alt mare cutremur de 7,4 grade pe scara Richter.
Un cutremur major a lovit România și pe 30 mai 1990. Seismul, cu magnitudinea de 6,9 grade pe scara Richter, s-a produs la ora 13:40. La nivelul întregii țări au fost raportate opt decese în urma cutremurului, alte date dau însă un bilanț de 13 morți. O replică de 6,4 grade pe scara Richter a fost resimțită în noaptea de 31 mai, la 14 ore după cutremurul mai puternic.
Ce s-ar întâmpla dacă s-ar petrece un cutremur major în România
Potrivit Planului național de management al riscurilor de dezastre din 2022 al IGSU, în cazul unui cutremur major, se estimează că ar exista peste 42.000 de morți, 300.000 de răniți și pierderi materiale de peste 25 de miliarde de euro. Asta, în cazul unui cutremur de cel puțin 7.4 grade în România…
Sursa:Digi 24